|  |  |
| --- | --- |
| **REPUBLIKA HRVATSKA** **OSNOVNA ŠKOLA SILVIJA STRAHIMIRA KRANJČEVIĆA SENJ**  Silvija Strahimira Kranjčevića 1, 53270 Senj KLASA: 011-06/25-01/1 URBROJ: 2125-22-25-1 Senj, 27. svibnja 2025.g |  |

**KRITERIJI**

**ZA IZBOR UČENIKA/ UČENICE GENERACIJE OSNOVNE ŠKOLE**

**SILVIJA STRAHIMIRA KRANJČEVIĆA SENJ**

1. **OPĆE ODREDBE**

Članak 1.

Ovim kriterijima propisuje se način izbora učenika/ učenice generacije osmih razreda Osnovne škole Silvija Strahimira Kranjčevića Senj.

Članak 2.

Učenikom generacije može postati kandidat/kandidatkinja koja ispunjava sljedeće uvjete:

1. Tijekom školovanja je imao odličan uspjeh u svim razredima
2. Tijekom školovanja je imao primjereno vladanje ( uzorno i dobro)
3. Tijekom učenika sudjelovao je na natjecanjima i smotrama
4. Tijekom školovanja isticao se radom u slobodnim aktivnostima
5. Tijekom školovanja aktivno sudjelovao u životu i radu škole, svog razrednog odjela te odnosom prema drugim učenicima , učiteljima i drugim djelatnicima i svojim ponašanjem bio primjer svim drugim učenicima
6. Učenik je OŠ S. S. Kranjčevića Senj četiri posljednje godine školovanja

Članak 3.

U izboru učenika generacije vrjednuju se i rezultati u radu izvannastavnih aktivnosti, sudjelovanje i uspjesi na natjecanjima znanja , zatim sudjelovanje i osvajanje nagrada na smotrama likovnog, glazbenog, jezičnog i tehničkog stvaralaštva, te aktivno sudjelovanje u školskom sportskom klubu.

1. **NAČINI VRJEDNOVANJA AKTIVNOSTI**

Članak 4.

***USPJEH***

Opći uspjeh vrjednuje se po školskoj godini npr. opći uspjeh 4.7 = 4.7.

Zbrajaju se opći uspjesi svih osam godina školovanja.

Učenik koji je svaki razred (1. - 7.) prošao s 5.00 dobiva dodatna 3 boda.

***VLADANJE***

Uzorno – 1 bod, dobro-0 ( po školskoj godini)

Učenik koji je svaki razred (1. - 7.) imao uzorno vladanje dobiva dodatna 3 boda.

***SUDJELOVANJE U IZVANNASTAVNIM AKTIVNOSTIMA***

Za svaku godinu rada u školskim izvannastavnim aktivnostima upisanim u svjedodžbu kandidati dobivaju:

|  |  |
| --- | --- |
| Broj aktivnosti | Broj bodova |
| 1 - 2 | 1 |
| 3 - 5 | 2 |
| 6 i više aktivnosti | 3 |

***SUDJELOVANJE I USPJEH NA NATJECANJIMA U ORGANIZACIJI AZOO***

***NATJECANJE ZNANJA IZ POJEDINIH PREDMETA***

Kandidat može dobiti sljedeći broj bodova:

|  |  |  |  |  |  |
| --- | --- | --- | --- | --- | --- |
|  | Razina natjecanja | Broj bodova | | | |
| I. mjesto | II. mjesto | III.mjesto | sudjelovanje |
|  | Školsko | 3 | 2 | 1 | 0.5 |
|  | Županijsko/regionalno | 4 | 3 | 2 | 1 |
|  | državno | 5 | 4 | 3 | 2 |
|  | Olimpijade znanja, europska i svjetska natjecanja | 6 | 5 | 4 | 3 |

Ako je natjecanje skupno, kandidatu, koji je bio član skupine, pripada 30% bodova od bodova predviđenih za pojedinačni uspjeh.

***NATJECANJA I SMOTRE LIKOVNOG, GLAZBENOG, JEZIČNOG, DRAMSKOG, RECITATORSKOG, LITERARNOG I TEHNIČKOG STVARALAŠTVA***

|  |  |  |  |  |  |
| --- | --- | --- | --- | --- | --- |
|  | Razina natjecanja | Broj bodova | | | |
| I. mjesto | II. mjesto | III.mjesto | sudjelovanje |
|  | Školsko | 3 | 2 | 1 | 0.5 |
|  | Županijsko/regionalno | 4 | 3 | 2 | 1 |
|  | državno | 5 | 4 | 3 | 2 |

Ako je natjecanje skupno, kandidatu, koji je bio član skupine, pripada 30% bodova od bodova predviđenih za pojedinačni uspjeh

***NATJECANJA U ŠKOLSKOM SPORTU***

|  |  |  |  |  |  |
| --- | --- | --- | --- | --- | --- |
|  | Razina natjecanja | Broj bodova | | | |
| I. mjesto | II. mjesto | III.mjesto | sudjelovanje |
|  | Županijsko/regionalno | 3 | 2 | 1 | 1 |
|  | državno | 3 | 2 | 1 | 1 |

Ako je natjecanje skupno, kandidatu, koji je bio član skupine, pripada 30% bodova od bodova predviđenih za pojedinačni uspjeh

***POSTUPAK IZBORA UČENIKA GENERACIJE***

Članak 5.

Razrednik, uz suglasnost Razrednog vijeća predlaže kandidata/e za izbor učenika generacije iz svog razrednog odjela.

Prihvaćeni prijedlog Razrednog vijeća Izborno Povjerenstvo ( razrednici osmih razreda predloženih kandidata, dva učitelja iz RV osmih razreda i stručni suradnik) boduju po navedenim kriterijima. Povjerenstvo o svom radu vodi zapisnik.

Podatke o općem uspjehu i sudjelovanju u izvannastavnim aktivnostima Povjerenstvo preuzima iz e Dnevnika, e Matice ili matične knjige.

Podatke o rezultatima natjecanja preuzima se iz arhive škole ili potvrde , na zahtjev Povjerenstva, dostavlja roditelj učenika.

***MIŠLJENJE Učiteljskog vijeća***

Tajnim glasovanjem članovi Učiteljskog vijeća daju svoj glas prijedlozima za učenika generacije.

Onaj učenik koji dobije najveći broj glasova Učiteljskog vijeća dobiva 20 bodova, drugi po broju glasova 15 bodova, a treći deset bodova.

Članak 7.

Učiteljsko vijeće zadržava pravo da imenuje i više učenika generacije, ako za to postoje opravdani razlozi, a predloženi učenici su ostvarili bodove po svim elementima kriterija.

U tom slučaju Učiteljsko vijeće javnim glasovanjem odlučuje o izboru svakog pojedinog učenika

za učenika generacije.

Članak 8.

Učenik generacije proglašava se i nagrađuje javno na svečanoj dodjeli svjedodžbi po završetku nastavne godine.

Članak 9.

Kriteriji stupaju na snagu danom donošenja.

Ravnateljica

Rosanda Bilović, prof.